CELEX: 62019TN0537
Language: mt
Date: 2019-07-30 00:00:00
Title: Kawża T-537/19: Rikors ippreżentat fit-30 ta’ Lulju 2019 — DK vs GSA

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/65
            
         
      Rikors ippreżentat fit-30 ta’ Lulju 2019 — DK vs GSA
      (Kawża T-537/19)
      (2019/C 328/73)
      Lingwa tal-kawża: il-Franċiż
      
         Partijiet
      
      
         Rikorrent: DK (rappreżentanti: T. Bontinck u A. Guillerme, avukati)
      
         Konvenuta: L-Aġenzija Ewropea GNSS
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Aġenzija GSA tal-20 ta’ Mejju 2019 li tirrifjuta l-aċċess komplet għad-dokument “summary of 26 June 2017 by Mr [X]”;
               
            
                  —
               
               
                  tikkundanna lill-Aġenzija GSA għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq żball ta’ liġi fl-applikazzjoni tal-Artikolu 4(1)(a) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331). F’dan ir-rigward, ir-rikorrent iqis li d-deċiżjoni tal-Aġenzija Ewropea GNSS (GSA) tal-20 ta’ Mejju 2019 li tirrifjutalu l-aċċess komplet għad-dokument “summary of 26 June 2017 by Mr [X]”, hija illegali peress li dan ir-rifjut huwa bbażat fuq l-eċċezzjoni ta’ protezzjoni tas-sigurtà pubblika msemmi fl-Artikolu 4(1)(a) tar-Regolament Nru 1049/2001 ġaladarba d-dokument inkwistjoni:
                  
                              —
                           
                           
                              ma jistax jintrabat ma’ aspetti ta’ sigurtà pubblika, sa fejn jirrigwarda kwistjoni marbuta mal-persunal tal-Aġenzija, u;
                           
                        
                              —
                           
                           
                              ma jistax jiġi kklassifikat [RESTREINT/RESTRICTED EU].
                           
                        
            
                  2.
               
               
                  It-tieni motiv ibbażat fuq żball ta’ liġi fl-applikazzjoni tal-Artikolu 4(1)(b) tar-Regolament Nru 1049/2001. F’dan ir-rigward, ir-rikorrent iqis li d-deċiżjoni kkontestata hija illegali inkwantu r-rifjut huwa bbażat fuq l-eċċezzjoni ta’ protezzjoni tad-data ta’ natura personali tal-persuni fiżiċi ċċitati fid-dokument, prevista fl-Artikolu 4(1)(b) tar-Regolament Nru 1049/2001, ġaladarba l-invokazzjoni ta’ din l-eċċezzjoni hija, fil-każ inkwistjoni, inġustifikata u sproporzjonata.